Pretdag vir dogters - Mogol Pos
Pretdag vir dogters
March 31, 2017 March 29, 2017 - by Admin - Leave a Comment
LEPHALALE — Die VLU Skemertak bied vanjaar weer 'n pretdag vir dogters aan op Saterdag 8 April vanaf 08:00 by die NG Albertyn Kerksaal.
Dogters tussen graad 5 en 7 word genooi om die dag saam met die VLU Skemertak se interessante lede te gaan geniet.
'n Interessante program met praktiese en kreatiewe sessies en 'n verrassings-avontuurbaan word beplan. Die maak van harsjuwele, papiermaché֖, die versier van kolwyntjies en 'n velsorgpraatjie is maar net enkele van die aktiwiteite wat aangebied gaan word.
Neem dus jouself, 'n groot glimlag en flink hande saam vir 'n heerlike oggend vol pret. Let asseblief daarop dat hierdie 'n geleentheid vir dogters is, maar hulle ma's word uitgenooi om saam met hulle tee te drink na afloop van die program.